

|  |
| --- |
| ΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ και ΑΘΛΗΤΙΣΜΟΥΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣΕΚΠ/ΣΗΣ ΔΥΤ. ΕΛΛΑΔΑΣΠάτρα, 01/09/2023Αρ. πρωτ.: 534Δ/ΝΣΗ Δ/ΘΜΙΑΣ ΕΚΠ/ΣΗΣ N. ΑΧΑΪΑΣ**⎯⎯⎯⎯⎯** **ΠΡΟΤΥΠΟ ΛΥΚΕΙΟ ΠΑΤΡΩΝ****⎯** Ταχ.Δ/νση: Άθω και Αξαρλιάν 1 Τ. Κ: 26226 ΠΑΤΡΑ Τηλ: 2610-333.808 Fax: 2610-330 840 **Email:**  **mail@lyk-peir-patras.ach.sch.gr** |

**Θέμα: Πρόσκληση εκδήλωσης ενδιαφέροντος για κάλυψη κενών - κενούμενων θέσεων μαθητών/τριών στη Β΄ ΛΥΚΕΙΟΥ για το σχολ. έτος 2023-24**

Το ΕΠ.Ε.Σ του Προτύπου Λυκείου Πατρών, αφού έλαβε υπόψη του το άρθρο 18 του Ν.4692/2020 και την υπ. αρ. 61/ΔΕΠΠΣ/8-9-2021 απόφαση της ΔΕΠΠΣ, καλεί τους ενδιαφερόμενους γονείς και κηδεμόνες μαθητών/τριών που επιθυμούν να φοιτήσουν στη  **Β΄ ΛΥΚΕΙΟΥ** να υποβάλουν αίτηση συμμετοχής στη δοκιμασία (τεστ) δεξιοτήτων που θα διενεργηθεί στο Πρότυπο Γ.Ε.Λ. Πατρών για την κάλυψη των κενών - κενούμενων θέσεων για το σχολικό έτος 2023-24.

Η δοκιμασία εισαγωγής μαθητών /τριών στα Πρότυπα Λύκεια αφορά την αξιολόγηση **γνώσεων** και **δεξιοτήτων** που απέκτησαν οι μαθητές/τριες κατά τη διάρκεια της **φοίτησής** τους στις προηγούμενες τάξεις της **οικείας βαθμίδας** (Λύκειο), σχετικές με την κατανόηση κειμένων της Ελληνικής Γλώσσας και τα Μαθηματικά. Οι μαθητές/τριες θα εξεταστούν στα παραπάνω πεδία (Ελληνική Γλώσσα & Μαθηματικά) στο πλαίσιο μιας **ενιαίας δοκιμασίας διάρκειας 3 ωρών**.

**Οι αιτήσεις συμμετοχής στη διαδικασία επιλογής για την κάλυψη κενών θέσεων μαθητών/τριών στο Πρότυπο ΓΕΛ Πατρών κατατίθενται από τους γονείς/κηδεμόνες τους από 04/09/2023 έως και 07/09/2023 και ώρες 9.00 π.μ. έως 12.00 ως ακολούθως:**

1. Με **προσωπική παρουσία** των δυο γονέων/κηδεμόνων. Διαφορετικά η αίτηση συνοδεύεται από α) **υπεύθυνη δήλωση** του απόντος γονέα/κηδεμόνα, θεωρημένη με το γνήσιο της υπογραφής ότι συναινεί στη συμμετοχή του παιδιού του στη διαδικασία και β) προσκόμιση **πιστοποιητικού οικογενειακής κατάστασης** ή
2. Ηλεκτρονικά στη διεύθυνση του ηλεκτρονικού ταχυδρομείου του σχολείου **(e-mail:** **mail@lyk-peir-patras.ach.sch.gr****)** με επισυναπτόμενα όλα τα απαραίτητα δικαιολογητικά. Στην περίπτωση αυτή, ο αριθμός πρωτοκόλλου αποστέλλεται ηλεκτρονικά. Επιπλέον, εάν η αίτηση κατατεθεί ηλεκτρονικά, θα πρέπει να επισυναφθούν οι υπεύθυνες δηλώσεις και των δύο γονέων με το γνήσιο της υπογραφής.

Οι γονείς και κηδεμόνες **υποψηφίων μαθητών/τριών με αναπηρία και ειδικές εκπαιδευτικές ανάγκες** θα πρέπει, εκτός από την αίτηση, να προσκομίσουν τα σχετικά δικαιολογητικά σύμφωνα με την υπ. αρ.61/ΔΕΠΠΣ/8-9-2021 απόφαση της ΔΕΠΠΣ.

Η δοκιμασία (τεστ) δεξιοτήτων θα διεξαχθεί στο χώρο του σχολείου την **Παρασκευή 08/09/2023** και ώρα **09:00 π.μ. έως 12:00** με ευθύνη των οργάνων της διοίκησης του σχολείου και του ΕΠ.Ε.Σ.. Οι υποψήφιοι μαθητές/τριες πρέπει να προσέλθουν στο χώρο του σχολείου **μία (1) ώρα** **νωρίτερα** από το χρόνο της εξέτασης.

Οι υποψήφιοι μαθητές/τριες οφείλουν να προσκομίσουν, κατά την ημερομηνία διενέργειας της δοκιμασίας δεξιοτήτων (τεστ), τα παρακάτω:

* Αστυνομική ταυτότητα ή διαβατήριο.
* Αποδεικτικό υποβολής της αίτησής τους (Αρ. Πρωτ.).

 Για το ΕΠ.Ε.Σ.

 Ο Διευθυντής

 Σφάέλος Ιωάννης